text: Røveri mod tankstation 
  14 februar 2019 kl. 05.31
  Kvindelig ekspedient truet, da 46-årig mand natten til torsdag begik røveri mod Cirkel K i Aabenraa.
  
  En 46-årig mand begik natten til torsdag røveri mod Cirkel K tankstationen i Aabenraa. Han kom ind i butikken og stjal tre kasser øl - og da den kvindelige ekspedient forsøgte at gribe ind, truede gerningsmanden hende.
  En tilkaldt politipatrulje kunne kort efter røveriet anholde den 46-årge røver, der var flygtet til fods.
  